NÕUKOGU MÄÄRUS (EÜ) nr 1593/2000,

17. juuli 2000,

millega muudetakse määrust (EMÜ) nr 3508/92, millega kehtestatakse ühenduse teatavate toetuskavade ühtne haldus- ja kontrollisüsteem

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 37,

võttes arvesse komisjoni ettepanekut,1

võttes arvesse Euroopa Parlamendi arvamust

ning arvestades järgmist:

(1) Ühise põllumajanduspoliitika reformi käsitlevad otsused eeldavad ühtse haldus- ja kontrollisüsteemi muutmist.

(2) Ühtse haldus- ja kontrollisüsteemi kohaldamine valdkondades, mida see hõlmab, on põhjustanud olulisi edusamme põllumajanduskuludest tulenevate EAGGFi tagatisrahastu riskide vähendamisel. Tuleks sätestada, et liikmesriigid kehtestavad ühenduse muude toetuskavade kohaldamiseks oma süsteemid, mis on põhiosas vastavuses ühtse haldus- ja kontrollisüsteemiga.

(3) Pidades silmas deklareeritud aladel halduskontrollide läbiviimisel tekkinud raskusi, eelkõige deklaratsioonide kõrvalekallete väljaselgitamisega seonduvaid kulusid ja aega, kogemusi mitmetes liikmesriikides, kes on kehtestanud maatükkide erilise identifitseerimissüsteemi, ning digitaalsete ortofotode ja geograafilise informatsiooni süsteemi alal saavutatud arengut, tuleks põllumajanduslike maatükkide identifitseerimissüsteemi loomiseks sätestada arvutipõhise geograafilise informatsiooni süsteemi meetodite kasutuselevõtt.

(4) Määruse (EMÜ) nr 3508/92 rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused.2

(5) Nüüd, kui haldus- ja kontrollisüsteemi rakendatakse peaaegu täiel määral, tuleks komisjoni jätkuvalt teavitada kõnealuse süsteemi rakendamisest ja tõhususest liikmesriikides,

ON VASTU VÕTNUD KÄESOLEVA MÄÄRUSE:

Artikkel 1

Määrust (EMÜ) nr 3508/923 muudetakse järgmiselt.

1. Artiklis 1:

a) asendatakse lõige 1 järgmisega:

"1. Iga liikmesriik loob ühtse haldus- ja kontrollisüsteemi, edaspidi "ühtne süsteem", kohaldades seda:

a) põllukultuurisektoris:

i) määrusega (EÜ) nr 1251/1999* teatavate põllukultuuride tootjatele kehtestatud toetussüsteemi suhtes;

ii) määruse (EÜ) nr 3072/95** artikliga 6 kehtestatud riisitootjate toetuskava suhtes;

iii) määrusega (EÜ) nr 1577/96*** teatavate kaunviljade suhtes kehtestatud erimeetmete suhtes;

b) loomakasvatussektoris:

i) määruse (EÜ) nr 1254/1999**** 1. jaotise 1. peatükiga veiselihatootjatele kehtestatud lisatasude ja toetuste maksmise korra suhtes;

ii) määrusega (EMÜ) nr 2467/98***** lambaliha- ja kitselihatootjatele kehtestatud lisatasude maksmise korra suhtes;

iii) nõukogu 17. mai 1999. aasta määruse (EÜ) nr 1255/1999 (piima- ja piimatooteturu ühise korralduse kohta)****** artikli 19 alusel kehtestatud otsetoetuste suhtes, edaspidi "ühenduse kavad".

* EÜT L 160, 26.6.1999, lk 1. Määrust on muudetud määrusega (EÜ) nr 2704/1999 (EÜT L 327, 21.12.1999, lk 12).

** EÜT L 329, 30.12.1995, lk 18. Määrust on viimati muudetud määrusega (EÜ) nr 2072/98 (EÜT L 265, 30.9.1998, lk 4).

***EÜT L 206, 16.8.1996, lk 4. Määrust on muudetud komisjoni määrusega (EÜ) nr 1826/97 (EÜT L 260, 23.9.1997, lk 11).

****EÜT L 160, 26.6.1999, lk 21.

*****EÜT L 312, 20.11.1998, lk 1.

******EÜT L 160, 26.6.1999, lk 48."

b) jäetakse välja lõige 3;

c) lõige 4 muudetakse lõikeks 3.

2. Artikli 2 punktid b ja c asendatakse järgmistega:

"b) põllumajanduslike maatükkide identifitseerimissüsteem,

c) loomade identifitseerimise ja registreerimise süsteem,".

3. Artikkel 4 asendatakse järgmisega:

"Artikkel 4

Põllumajanduslike maatükkide identifitseerimissüsteem kehtestatakse kaartide, maakatastridokumentide või muude kartograafiliste alusmaterjalide põhjal. Kasutatakse arvutipõhise geograafilise informatsiooni süsteemi meetodeid, sealhulgas eelistatavalt õhust või satelliidilt tehtud ortofotosid, mille ühtne standard tagab täpsuse, mis on vähemalt samaväärne mõõtkavas 1: 10 000 oleva kaardiga."

4. Artiklis 6:

a) asendatakse lõige 2 järgmisega:

"2. Pindalatoetuse taotlused esitatakse liikmesriigi poolt kindlaksmääratavaks tähtpäevaks, mis ei tohi olla hilisem määruses (EÜ) nr 1251/1999 taotluste esitamiseks sätestatud kuupäevast või vastavalt kõnealusele määrusele kindlaksmääratud kuupäevast.

Kõikidel juhtudel peetakse tähtpäeva kehtestamisel muu hulgas silmas aega, mis on vajalik kõigi asjakohaste andmete kättesaadavaks tegemiseks toetuse nõuetekohase haldamise ja finantsjuhtimise ning artikliga 8 ettenähtud kontrollimiste tarbeks.

Nõukogu 3. juuni 1971. aasta määruse (EMÜ, Euratom) nr 1182/71 (millega määratakse kindlaks ajavahemike, kuupäevade ja tähtaegade suhtes kohaldatavad eeskirjad)* artikli 5 lõikes 1 sätestatakse, et kui esitamise tähtpäev on riigipüha, laupäev või pühapäev, on tähtpäev sellele järgnev esimene tööpäev.

* EÜT L 124, 8.6.1971, lk 1";

b) lõige 3 asendatakse järgmisega:

"3. Liikmesriik võib otsustada, et pindalatoetuse taotluses tuleb märkida ainult muutused, mis on toimunud võrreldes eelmisel aastal esitatud pindalatoetuse taotlusega. Liikmesriigid lihtsustavad taotlemise korda, jaotades eelmisel aastal kindlaksmääratud aladel põhinevaid valmistrükitud vorme ja graafilist materjali vastavalt artiklile 4, märkides kõnealuste alade asukoha.";

c) lõige 4 asendatakse järgmisega:

"4. Pindalatoetuse taotluses võib teha teatavaid muudatusi, kui pädevad asutused saavad need kätte hiljemalt külvipäeval, mis on sätestatud määruses (EÜ) nr 1251/1999 või on vastavalt sellele kindlaks määratud.";

d) lõige 6 asendatakse järgmisega:

"6. Põllumajandustootjad märgivad iga deklareeritud põllumajandusliku maatüki kohta selle pindala ja asukoha, et maatükki saaks põllumajanduslike maatükkide identifitseerimissüsteemis kindlaks teha."

5. Lisatakse järgmine artikkel:

"Artikkel 9a

1. Lisas loetletud ja artiklis 1 osutamata ühenduse toetuskavade kohaldamise eesmärgil tagavad liikmesriigid, et kohaldatud haldus- ja kontrollisüsteemid on ühtse süsteemiga vastavuses järgmistes punktides:

a) infotehnoloogiline andmebaas;

b) põllumajanduslike maatükkide ja loomade identifitseerimissüsteemid;

c) halduskontrollid.

Vastavuse saavutamiseks esimeses lõigus määratletud tähenduses peavad ühenduse toetuskava suhtes kohaldatavad haldus- ja kontrollisüsteemid olema kehtestatud nii, et ilma probleemide ja konfliktideta oleks võimaldatud süsteemide ühine funktsioneerimine ja nende andmevahetus.

Komisjon võtab artikli 12a lõikes 2 osutatud korras vastu lisa muudatused, mis võivad vajalikuks osutuda teises ja kolmandas lõigus sätestatud kriteeriumide arvessevõtmiseks.

2. Ilma et see piiraks lõike 1 sätete kohaldamist, võivad liikmesriigid artiklis 1 osutamata ühenduse toetuskavade kohaldamise eesmärgil liita oma haldus- ja kontrollikorrale ühe või mitu ühtse haldus- ja kontrollisüsteemi osa.

3. Käesolev määrus ei mõjuta lõigetes 1 ja 2 osutatud kavade alusel sätestatud erisätteid, eelkõige neid, mis käsitlevad abi andmise tingimusi.

4. Liikmesriigid võivad laiendada lõikes 2 sätestatud võimalust riiklikele kavadele.

Liikmesriigid võivad kasutada ühtse süsteemi andmeid statistilistel eesmärkidel.

5. Liikmesriigid teatavad komisjonile lõigetes 2 ja 4 osutatud võimaluste kasutamisest.

Komisjon tagab, et kõnealuste võimaluste rakendamine ei piiraks valdkonna määruste ega käesoleva määruse sätete järgimist.";

6. Artikkel 10 jäetakse välja.

7. Artiklis 11:

a) asendatakse lõige 1 järgmisega:

"1. Komisjoni teavitatakse korrapäraselt ühtse haldus- ja kontrollisüsteemi kohaldamisest.

Komisjon korraldab liikmesriikidega selleteemalisi arvamustevahetusi.";

b) lõike 2 esimene taane asendatakse järgmisega:

"- uurida või kontrollida ühtse süsteemi kehtestamiseks ja rakendamiseks võetud meetmeid,".

8. Artiklis 12:

a) asendatakse esimene lause järgmisega:

"Komisjon võtab käesoleva määruse üksikasjalikud rakenduseeskirjad vastu artikli 12a lõikes 2 sätestatud korras.";

b) asendatakse punkt a järgmisega:

"a) põllumajanduslike maatükkide identifitseerimissüsteemi põhijooni,".

9. Lisatakse järgmine artikkel:

"Artikkel 12a

1. Komisjoni abistab määruse (EÜ) nr 1258/1999* artikli 11 kohaselt moodustatud fondikomitee, edaspidi "komitee".

2. Kui viidatakse käesolevale lõikele, kohaldatakse otsuse 1999/468/EÜ** artikleid 4 ja 7.

Otsuse 1999/468/EÜ artikli 4 lõikes 3 nimetatud tähtajaks kehtestatakse üks kuu.

3. Komitee võib uurida kõiki küsimusi, mille on talle esitanud eesistuja kas omal algatusel või liikmesriigi taotluse põhjal.

* EÜT L 160, 26.6.1999, lk 103.

** EÜT L 184, 17.7.1999, lk 23."

10. Artikli 13 lõikesse 1 lisatakse järgmised punktid:

"c) artiklis 4 ettenähtud maatükkide identifitseerimissüsteemi geograafilise osa suhtes hiljemalt 1. jaanuarist 2005;

d) seoses haldus- ja kontrollisüsteemi vastavusega artiklis 9a ettenähtud ühtse süsteemiga alates hiljemalt 1. jaanuarist 2003."

11. Lisatakse käesoleva määruse lisa.

Artikkel 2

Käesolev määrus jõustub seitsmendal päeval pärast selle avaldamist Euroopa ÜhendusteTeatajas.

Komisjon võtab vajadusel määruse (EMÜ) nr 3508/92 artiklis 12a lõikes 2 sätestatud korras vastu sätted, mis hõlbustavad üleminekut nimetatud määruse sätetelt käesoleva määruse sätetele.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 17. juuli 2000

Nõukogu nimel

eesistuja

J. GLAVANY

1 EÜT C 89, 29.3.2000, lk 8.

2 EÜT L 184, 17.7.1999, lk 23.

3 EÜT L 355, 5.12.1992, lk 1. Määrust on viimati muudetud määrusega (EÜ) nr 1036/1999 (EÜT L 327, 21.5.1999, lk 4).

LISA

"LISA

Sektor Õiguslik alus Märkused

Lina Määruse (EMÜ) nr 1308/70 artikkel 4, Pindalatoetus

Kanep Määruse (EMÜ) nr 1308/70 artikkel 4 Pindalatoetus

Kuivatatud viinamarjad Määruse (EMÜ) nr 2201/96 artikli 7 lõige 1 Pindalatoetus

Tubakas Määruse (EMÜ) nr 2075/92 artikkel 3 Tootmistoetus

Humal Määruse (EMÜ) nr 1696/71 artikkel 12 Määrus (EÜ) nr 1098/98 Pindalatoetus Toetused ajutisteks puhke- ja väljajuurimismeetmeteks

Põllumajanduse keskkonnapoliitika Määruse (EÜ) nr 1257/1999 II jaotise VI peatükk (artiklid 22-24) ja artikli 55 lõige 3 Pindalatoetus

Metsandus Määruse (EÜ) nr 1257/1999 artikkel 31 ja artikli 55 lõige 3 Pindalatoetus

Ebasoodsamad piirkonnad ja keskkonnaalaste kitsendustega piirkonnad Määruse (EÜ) nr 1257/1999 II jaotise V peatükk (artiklid 13-21) ja artikli 55 lõige 3 Pindalatoetus

Oliiviõli Määruse nr 136/66/EMÜ artikli 5 lõige 1 Tootmistoetus

Puuvill Määruse (EÜ) nr 1554/95 artikkel 8 Tootmistoetus

Kuivsööt Määruse (EÜ) nr 603/95 artiklid 10 ja 11 Tootmistoetus

Töötlemiseks ettenähtud tsitrusviljad Määruse (EÜ) nr 2202/96 artikkel 1 Tootmistoetus

Töötlemiseks ettenähtud tomatid Määruse (EÜ) nr 2201/96 artikkel 2 Tootmistoetus

Vein Määruse (EÜ) nr 1493/1999 artiklid 11-15 Ümberkorraldamise abi"